**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Nariadenie vlády Slovenskej republiky, ktorým sa ustanovuje suma minimálnej mzdy na rok 2019 | |
| **Predkladateľ (a spolupredkladateľ)** | |
| Ministerstvo práce, sociálnych vecí a rodiny Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | 21. 8. 2018 – 24. 8. 2018 |
| **Predpokladaný termín predloženia na MPK\*** | august 2018 |
| **Predpokladaný termín predloženia na Rokovanie vlády   SR\*** | október 2018 |

|  |
| --- |
| **2.  Definícia problému** |
| Návrh nariadenia vlády Slovenskej republiky, ktorým sa ustanovuje suma minimálnej mzdy na rok 2019 sa predkladá na základe § 2 ods. 1 zákona č. 663/2007 Z. z. o minimálnej mzde v znení neskorších predpisov. |
| **3.  Ciele a výsledný stav** |
| Úprava sumy minimálnej mzdy ako najnižšieho plnenia za prácu vykonávanú v rámci pracovnoprávneho vzťahu na rok 2019. |
| **4.  Dotknuté subjekty** |
| Sociálna poisťovňa, zdravotné poisťovne, Finančné riaditeľstvo SR, fyzické osoby, právnické osoby. |
| **5.  Alternatívne riešenia** |
| Úprava sumy minimálnej mzdy nariadením vlády vyplýva zo zákona č. 663/2007 Z. z. o minimálnej mzde v znení neskorších predpisov. Ako alternatívne riešenie bolo zvažované zvýšenie sumy minimálnej mzdy na sumu vyplývajúcu z valorizačného mechanizmu upraveného v § 8 ods. 2 zákona o minimálnej mzde, podľa ktorého suma mesačnej minimálnej mzdy na nasledujúci kalendárny rok sa určí **najmenej** vo výške súčinu platnej mesačnej mzdy a indexu medziročného rastu priemernej mesačnej mzdy zamestnanca v hospodárstve Slovenskej republiky za kalendárny rok, ktorý predchádza kalendárnemu roku, v ktorom sa predkladá návrh na úpravu sumy minimálnej mzdy. Podľa údajov Štatistického úradu predmetný index predstavuje 4,6 % a suma minimálnej mzdy vyplývajúca z valorizačnému mechanizmu by predstavovala 502,10 eura mesačne a 2,886 eura za odpracovanú hodinu. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              Nie |
| **7.  Transpozícia práva EÚ** |
| Nejedná sa o transpozíciu práva EÚ. |
| **8.  Preskúmanie účelnosti\*\*** |
| Bez skúmania. |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne | * Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |  Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |  Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |

|  |
| --- |
| **10.  Poznámky** |
| Pozitívne vplyvy na rozpočet verejnej správy sa očakávajú v oblasti odvodov do poistných fondov, z dane z príjmov z vyššej mzdy alebo platu zamestnanca a taktiež z dane z pridanej hodnoty za nákupy, na ktoré svoje zvýšené príjmy zamestnanci so mzdou na úrovni sumy minimálnej mzdy použijú. Z dôvodu zvýšeného maloobchodného obratu a príjmov z predaja tovaru možno očakávať aj pozitívne vplyvy na podnikateľské prostredie. Negatívny vplyv na rozpočet verejnej správy spôsobí zvýšenie doplatkov do novej sumy minimálnej mzdy u zamestnancov a nárast odvodov do poistných fondov za zamestnávateľov, napojených na verejné rozpočty, ktorých zamestnanci sú odmeňovaní podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov.  Negatívny vplyv na podnikateľské prostredie spôsobí zvýšenie objemu doplatkov do sumy minimálnej mzdy a odvod do poistných fondov u zamestnávateľov, ktorí zamestnancom poskytujú mzdu na úrovni sumy minimálnej mzdy alebo na úrovni doterajších sadzieb minimálnych mzdových nárokov, alebo im poskytujú odmenu za prácu na základe niektorej z dohôd o prácach vykonávaných mimo pracovného pomeru na hodinu na úrovni sumy minimálnej mzdy.  Pozitívne sociálne vplyvy sa očakávajú v oblasti hospodárenia obyvateľstva z dôvodu zvýšenia príjmov tých zamestnancov, ktorým sa zvýši spodná hranica ich nároku na mzdu. Nie je možné úplne vylúčiť ani mierne negatívny vplyv zvýšenia sumy minimálnej mzdy na zamestnanosť, a to najmä u nízko kvalifikovaných zamestnancov v regiónoch s nízkou priemernou mzdou a vysokou nezamestnanosťou.  Predložený materiál, vrátane vyčíslenia dopadov, vychádza z právneho stavu v čase jeho spracovania. Do pozornosti dávame skutočnosť, že v čase spracovávania materiálu sa v legislatívnom procese nachádza návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov s predpokladanou účinnosťou od 1. januára 2019. Predmetný materiál predpokladá zvýšenie tarifných platov zamestnancov pri výkone práce vo verejnom záujme nad úroveň 520 eura za mesiac. Zároveň bolo podpísané vyhlásenie sociálnych partnerov, ktoré sa týka zvýšenia tarifných platov štátnych zamestnancov na rok 2019. Možno preto očakávať, že vplyvy na rozpočet verejnej správy z titulu schválenia predkladaného nariadenia vlády, ktorým sa ustanovuje suma minimálnej mzdy na rok 2019, budú nižšie ako sú vyčíslené v analýze vplyvov na rozpočet verejnej správy. |
| **11.  Kontakt na spracovateľa** |
| Ing. Mikuláš Hamuľák, Ing. Miroslav Mačuha, odbor pracovných vzťahov, Ministerstvo práce, sociálnych vecí a rodiny Slovenskej republiky, mikulas.hamulak@employment.gov.sk, miroslav.macuha@employment.gov.sk. |
| **12.  Zdroje** |
| Štatistické údaje v gescii ŠÚ SR a Ministerstva financií Slovenskej republiky SR, makroekonomická prognóza Inštitútu finančnej politiky, podklady z výberového zisťovania o priemerných zárobkoch podľa príjmových pásiem, vykonávaného Treximou, spol. s r.o. Bratislava a z informačného systému Sociálnej poisťovne. |
| **13.  Stanovisko Komisie pre posudzovanie vybraných vplyvov z PPK** |
| **stanovisko komisie**  **(predbežné pripomienkové konanie)**  **k návrhu**  **nariadenia vlády Slovenskej republiky, ktorým sa ustanovuje suma  minimálnej mzdy na rok 2019**  **I. Úvod:** Ministerstvo práce, sociálnych vecí a rodiny Slovenskej republiky dňa 20.augusta 2018 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: *„Návrh nariadenia vlády Slovenskej republiky, ktorým sa ustanovuje suma minimálnej mzdy na rok 2019“* spolu so žiadosťou o skrátenie lehoty PPK*.* Komisia tejto žiadosti vyhovela.Materiál predpokladá pozitívno-negatívne vplyvy na rozpočet verejnej správy, ktoré sú rozpočtovo zabezpečené; pozitívno-negatívne vplyvy na podnikateľské prostredie, vrátane pozitívno-negatívnych vplyvov na malé a stredné podniky a pozitívne sociálne vplyvy.  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K doložke vybraných vplyvov a analýze vplyvov na rozpočet verejnej správy**  Komisia žiada prehodnotiť kvantifikáciu vplyvov na rozpočet verejnej správy na základe údajov Sociálnej poisťovne, ktoré hodnovernejšie reflektujú mzdy zamestnancov ako výberový štatistický prieskum Štvrťročný výkaz o cene práce ISCP. Na základe panelových údajov Sociálnej poisťovne je možné spoľahlivejšie identifikovať zamestnancov, ktorých mzdy sú ovplyvnené zvyšovaním minimálnych mzdových nárokov.  Komisia žiada doplniť kvantifikáciu rozpočtových vplyvov o zamestnancov, ktorí sú zaradení do vyšších stupňov náročnosti práce (§ 120 Zákonníka práce). Týmto zamestnancom prislúcha vyššia „minimálna mzda“ (až dvojnásobok sumy minimálnej mzdy pri šiestom stupni náročnosti – 1 040 eur) a je potrebné zohľadniť rozpočtové vplyvy nárastu ich minimálnych mzdových nárokov. S pracovnými pozíciami s vyššou náročnosťou práce je potrebné uvažovať hlavne pri zamestnancoch v sektore zdravotníctva.  Predkladateľ v bode 10. doložky vybraných vplyvov, v časti 2.1.1. analýzy vplyvov na rozpočet verejnej správy ako aj v dôvodovej správe uvádza: *„V čase prípravy návrhu nariadenia vlády sa v legislatívnom procese nachádzal návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme... Predmetný materiál predpokladá zvýšenie tarifných platov takmer všetkých zamestnancov pri výkone práce vo verejnom záujme (okrem pedagogických zamestnancov a odborných zamestnancov v platovej triede 3 a pracovnej triede 1) nad úroveň 520 eur...“*. Predmetný text je potrebné v celom rozsahu vypustiť, resp. preformulovať z dôvodu jeho nepresnej a nesprávnej formulácie, ktorá nie je v súlade so znením návrhu novely zákona č. 553/2003 Z. z., ktorý 22. 8. 2018 schválila vláda SR, ani v súlade s podpísaným vyhlásením sociálnych partnerov, ktoré sa týka zvýšenia tarifných platov na rok 2019. Znenie je potrebné upraviť aj v nadväznosti na skutočnosť, že kvantifikovaný vplyv novely zákona č. 553/2003 Z. z. na rozpočet verejnej správy nezohľadňuje kvantifikáciu dopadu súvisiacu so zvýšením minimálnej mzdy (40 eur).  Komisia berie na vedomie konštatovanie predkladateľa, že vykrytie prípadných zvýšených výdavkov z dôvodu navrhovaného zvýšenia minimálnej mzdy bude musieť byť v jednotlivých rokoch zabezpečené v rámci záväzných ukazovateľov schváleného rozpočtu verejnej správy na príslušný rozpočtový rok a vykrytie prípadného vplyvu zvýšenia minimálnej mzdy, vyplývajúceho z uplatňovania ustanovení právnych predpisov, v ktorých je výška plnenia viazaná na sumu minimálnej mzdy budú hradiť dotknuté rezorty v rámci stanovených limitov na roky 2019 až 2021.  **III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko**  s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  **IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. |